# Descrición da UDI

Esta Unidade está deseñada para ser desenvolvida na materia de Música no curso de 2º de ESO durante o terceiro trimestre.

O alumnado aprenderá, interiorizándoos, elementos da linguaxe musical rítmicos e melódicos dun xeito orgánico e lóxico, a partir da escoita e da interpretación (adaptada) da obra de Vivaldi.

O alumnado achegarase á obra vivaldiana, asimilando trazos de estilo a través de audicións seleccionadas, partituras e textos adaptados, imaxes, actividades de audición activa, cuestionarios e videos.

Esta sería a secuenciación das oito sesións:

1. Sesión de introducción – motivación

- Lectura de textos, conexión cos coñecementos previos. Sensibilización.
- Videos seleccionados.
- Actividades de discriminación auditiva.

2. Linguaxe musical da partitura (I)

- Análise dos elementos de linguaxe musical da partitura.
- Recursos sonoros, audiovisuais e textos explicativos sobre os conceptos musicais traballados na partitura.
- Actividades de discernimiento gráfico e auditivo destes conceptos.

3. Linguaxe musical da partitura (II)

- Práctica de lectura da partitura utilizando formatos .mscz e .jpg
- Percusión rítmica: práctica do “esqueleto” rítmico da partitura, mediante actividades variadas.

4 Interpretación da partitura (I)

- Escoita do MP3 “máster” e lectura visual da partitura.
- Práctica da melodía principal sincronizada co MP3 “melodía en adagio”.

5. Interpretación da partitura (II)

- Práctica da melodía principal sincronizada co MP3 “melodía en adagio”.
- Práctica da melodía principal sincronizada co MP3 “melodía a tempo.”

6. Interpretación da partitura (III) e gravación

- Práctica da melodía principal sincronizada co MP3 “melodía a tempo.”
- Práctica da melodía principal sincronizada co MP3 “melodía a atenuada.”
- Gravación- opcional - (mediante editores de audio, como Audacity ou en formato video)

7. Contexto musical: obra, autor, intérprete/s, xénero, época e lugar, plantilla vocal e/ou instrumental.

- Lectura de textos informativos sobre Vivaldi e os concertos.
- Actividades de diversa tipoloxía que comporten a utilización precisa dos termos musicais técnicos para expresar os coñecementos musicais.

8. Os instrumentos violín e clavicémbalo.

- Lectura de textos informativos sobre os instrumentos de corda fretada, o violín e o clavicémbalo.
- Audición da tímbrica instrumental illada.

# Objetivos

Estes son os obxectivos curriculares - dos tres bloques - da materia de Música en 2º ESO que se traballan nesta Unidade 1:

§ Parámetros do son. Elementos básicos da linguaxe musical.

§ Instrumentos como medios de expresión musical: características xenéricas e formais.

§ Agrupacións instrumentais na música de diferentes xéneros, estilos e culturas. Interpretación individual e en grupo.

§ Práctica da relaxación, a respiración, a articulación, a resonancia e a entoación.

§ Fomento da sensibilidade estética, desenvolvida a través da comprensión e a interiorización da música.

§ Exploración das posibilidades de diversas fontes sonoras e práctica de habilidades técnicas para a interpretación.

§ Práctica das pautas básicas da interpretación: silencio, atención ao/á director/a e aos/ás demais intérpretes, audición interior, memoria e adecuación ao conxunto.

§ Aceptación e cumprimento das normas que rexen a interpretación en grupo e a achega das ideas musicais que contribúan ao perfeccionamento da tarefa común.

§ Aceptación e predisposición para mellorar as capacidades técnicas e interpretativas propias, e respecto ante outras formas de expresión.

§ Utilización dos recursos necesarios para a comprensión da música escoitada.

§ Identificación dos elementos da música e das súas características na audición e na análise de obras musicais.

§ Clasificación e discriminación auditiva dos tipos de voces e instrumentos, e das agrupacións vocais e instrumentais.

§ Elementos que interveñen na construción dunha obra musical: melodía, ritmo, harmonía, timbre, textura, forma, tempo, dinámica, etc.

§ Interese por desenvolver hábitos positivos e de respecto ás demais persoas durante a escoita.

§ Audición, análise elemental e apreciación crítica de obras vocais e instrumentais de distintos estilos, xéneros, tendencias e culturas musicais, incluíndo as interpretacións e composicións realizadas na aula. Investigación de músicas de distintas características para ampliar as propias preferencias musicais.

§ Emprego e coñecemento dos recursos necesarios para a conservación e a difusión das creacións musicais propias e alleas.

§ Utilización de diversas fontes de información para indagar sobre instrumentos, compositores/as, concertos e producións musicais en vivo e gravadas, tanto do patrimonio galego como da música occidental en xeral e doutras culturas.

§ Utilización de dispositivos electrónicos, recursos da internet e software musical de distintas características para o adestramento auditivo, a escoita, a interpretación e a creación musical.

§ Aplicación de técnicas de gravación para rexistrar as creacións e interpretacións propias, as interpretacións realizadas no contexto da aula e outras mensaxes musicais.

§ Utilización das tecnoloxías da información nos procesos de creación musical.

§ Coñecemento e emprego das tecnoloxías da información na interpretación e gravación de pezas musicais.

§ Emprego e coñecemento dos recursos necesarios para a conservación e a difusión das creacións musicais propias e alleas.

§ Práctica de pezas musicais aprendidas a través da memorización e da lectura de partituras.

Obra publicada con Licencia Creative Commons Reconocimiento Compartir igual 4.0